  Анжелика Тихонова корреспондент Удмурт кылын шонер гожъяськыны быгатэмез эскеронъя «Бадӟым удмурт диктант» акцие радъям интыосын 615 адями пыриськиз, со пӧлысь 177-ез – кунысьтымы мукет улосвылъёсын. Акциез радъясьёс нырысь-валысь йылпумъянъёс лэсьтӥзы. Со сярысь элькунысь йӧскалык политикая министерстволэн пресс-службаез ивортӥз. 2021-тӥ арын диктантэз гожтон понна Удмуртиын 45 интыос но Татарстанын, Башкортостанын но Москваын 13 интыос радъязы Тужгес трос пыриськисъёс 36-60 аресъемъёс но 15-17 аресъемъёс пӧлын вал: 176 адями но 167 адями. Радио но телевидение пыр гожтэм ужъёсъя йылпумъянъёсты 30-тӥ оштолэзёзь шараялозы. Пусъём, туэ диктант 3-тӥ оштолэзе ортчиз но Удмуртиын Гуртлэн арезлы сӥземын вал. Сое кылбурчи, драматург, кылысь кылэ берыктӥсь, Россиысь гожъясьёслэн огазеяськонзылэн ёзчиез Владимир Котков гожтӥз. Диктантлэн текстэныз  луэ ини. Тодэ вайытом, 2020-тӥ арын диктантэз 600-лэсь трос мылкыд карисьёс гожтӥзы вал. Куинез соос пӧлысь 100 балл люказы.  Тегъёс: Мерлык Ижкар Удмуртия удмурткыл Бадӟымудмуртдиктант  